ፕሬዚዳንት ሙሀመድ አብዱላሂ ፋርማጆ አዲስ አበባ ገቡ
የሶማሊያ ፕሬዝዳንት ሙሀመድ አብዱላሂ ሙሀመድ ፋርማጆ በኢትዮጵያ ጉብኝት ለማድረግ ዛሬ አዲስ አበባ ገብተዋል።ፕሬዝዳንት ሙሀመድ አብዱላሂ ሙሀመድ ፋርማጆ አዲስ አበባ ቦሌ አውሮፕላን ማረፊያ ሲደርሱም የኢፌዴሪ ጠቅላይ ሚኒስትር ዶክተር አብይ አህመድ አቀባበል አድርገውላቸዋል።ፕሬዝዳንቱ በኢትዮጵያ በሚኖራቸው ቆይታ ከኢፌዴሪ ጠቅላይ ሚኒስትር ዶክተር አብይ አህመድ ጋር በሁለትዮሽና በአፍሪካ ቀንድ ጉዳዮች ዙሪያ ውይይት እንደሚያደርጉ የውጭ ጉዳይ ሚኒስቴር ቃል አቀባይ ጽህፈት ቤት አስታውቋል።ፕሬዝዳንት ሙሀመድ አብዱላሂ ጉብኝት ጠቅላይ ሚኒስትር ዶክተር አብይ አህመድ በአፍሪካ ቀንድ ሰላም ለማስፈንና የኢኮኖሚ ትስስርን ለማጠናከር የጀመሩት ዲፕለማሲያዊ እንቅሰቃሴ አካል መሆኑም ተነግሯል።